Babelscape/SREDFM huggingface dataset:
Βραδυποδόμορφα

Τα Βραδυποδόμορφα ("Pilosa" = Τριχώδη, Τριχωτά) αποτελούν τάξη πλακουντοφόρων θηλαστικών που απαντώνται αποκλειστικά στην Αμερική. Περιλαμβάνει τους μυρμηγκοφάγους και τους βραδύποδες.

Οι απαρχές της τάξης βρίσκονται στις αρχές του τριτογενούς (εμφανίστηκαν περίπου 60 εκατομμύρια χρόνια πριν, λίγο μετά την εξαφάνιση των δεινοσαύρων), στη Νότια Αμερική. Η παρουσία αυτών των ζώων στη Βόρεια Αμερική εξηγείται από τη μεγάλη αμερικανική ανταλλαγή.

Παλαιότερα, τα Βραδυποδόμορφα ταξινομούνταν, μαζί με τους αρμαδίλους, στην τάξη των ξενάρθρων. Τον 19ο αιώνα, αυτές οι οικογένειες σχημάτιζαν με τους παγκολίνους και τον ορυκτερόποδα, την τάξη των νωδών. Παρατηρήθηκε εν συνεχεία ότι η τάξη "Νωδά" ήταν πολυφυλετική, δηλαδή ότι περιελάμβανε άσχετες μεταξύ τους οικογένειες και ήταν λοιπόν άκυρη.
MC5

Οι MC5 ήταν αμερικάνικο ροκ συγκρότημα, το οποίο δημιουργήθηκε το 1964 στο Ντιτρόιτ των Ηνωμένων Πολιτειών. Θεωρούνται ένας από τους δημιουργούς της χαρντ ροκ και της πανκ μουσικής σκηνής.
Μεταθήρια

Τα Μεταθήρια είναι μια ομαδοποίηση της ομοταξίας Θηλαστικά. Προτάθηκαν για πρώτη φορά από τον Τόμας Χάξλεϋ το 1880 και είναι ελαφρώς πιο περιεκτική ομάδα από τα μαρσιποφόρα, που περιλαμβάνει όλα τα σωζόμενα θηλαστικά με κοιλιακό μάρσιπο (περισσότερο τα θηλυκά μαρσιποφόρα) καθώς και όλα τα ζώα που συνδέονται στενότερα με αυτά παρά με τα πλακούντοφόρα³πλακουντοφόρα θηλαστικά. Μερικά θηλυκά μεταθήρια, όπως οι Καινοληστίδες, δεν έχουν μάρσιπο.

Οι στενότεροι συγγενείς των μεταθηρίων είναι τα Ευθήρια (επίσης από τον Χάξλεϋ το 1880). Και τα δύο συμβατικά ενώνονται σε μία ανθυφομοταξία της υφομοταξίας Θηρία (Πάρκερ και Χάσγουελ, 1897), που εμπεριέχει όλα τα ζωντανά θηλαστικά, εκτός από τα μονοτρήματα.
Αναχωρήσεις

Οι Αναχωρήσεις (ιαπωνικά: おくりびと, Okuribito) είναι ιαπωνική δραματική ταινία του 2008 του Γιοχίρο Τακίτα. Κέρδισε το Όσκαρ Καλύτερης Ξενόγλωσσης Ταινίας στην 81η πρώτη απονομή των βραβείων, το 2009 και το βραβείο φωτογραφίας της ιαπωνικής ακαδημίας στην 32η απονομή.
Μπάμπης Παπαδόπουλος

Ο Μπάμπης Παπαδόπουλος (1967) είναι Έλληνας μουσικός, συνθέτης και κιθαρίστας. Έγινε περισσότερο γνωστός σαν κιθαρίστας του συγκροτήματος "Τρύπες" του οποίου ήταν μέλος από το 1984 μέχρι τη διάλυσή τους και αρκετά από τα τραγούδια τους είναι δικές του συνθέσεις. Από τον Σεπτέμβριο του 2005 διδάσκει στο Τμήμα Λαϊκής και Παραδοσιακής Μουσικής του ΤΕΙ Ηπείρου και μέχρι σήμερα είναι τακτικό μέλος του εργαστηριακού διδακτικού προσωπικού του.
Σέρχι Αρμπούζοβ

Ο Σέρχι Αρμπούζοβ (Serhiy Arbuzov, ουκρανικά: Сергій Геннадійович Арбузов, Serhiy Hennadiyovych Arbuzov, γενν. στις 24 Μαρτίου 1976) είναι πολιτικός από την Ουκρανία, ο πρώτος αντιπρόεδρος της κυβέρνησης στη χώρα και προσωρινός πρωθυπουργός έπειτα από την παραίτηση του Μικόλα Αζάροβ από τις 28 Ιανουαρίου 2014 ως τις 27 Φεβρουαρίου του ιδίου χρόνου.
Ήταν πρόεδρος της Εθνικής Τράπεζας της Ουκρανίας. Εργάστηκε επίσης ως διευθυντής σε διάφορες τράπεζες, όπως οι Privatbank και Ukreximbank.
Γαλλιηνός

Ο Γαλλιηνός (λατινικά: "Publius Licinius Egnatius Gallienus", 218 - Σεπτέμβριος 268) ήταν Ρωμαίος αυτοκράτορας με τον πατέρα του, Βαλεριανό, από τις 22 Οκτωβρίου του 253 έως την άνοιξη του 260 και μόνος του από την άνοιξη του 260 έως τον Σεπτέμβριο του 268. Σταμάτησε τους διωγμούς εναντίον των χριστιανών, αναμόρφωσε τη στρατιωτική τακτική, έδωσε βάρος στην πνευματική αναμόρφωση της αυτοκρατορίας, ωστόσο απεδείχθη ανίκανος να πατάξει τους εσωτερικούς εχθρούς της και τελικά δολοφονήθηκε από τους ίδιους τους στρατηγούς του.
Άβελχεμ

Το Άβελχεμ ("Avelgem"), είναι πόλη και έδρα δήμου του Βελγίου, στην επαρχία Δυτική Φλάνδρα (West-Vlaanderen). Ο δήμος έχει έκταση 21,75 χμ² και πληθυσμό 9.641 κατοίκους (2012). 

O κάτοικος της πόλης ονομάζεται Άβελχεμ-νάαρ (πληθ. Άβελχεμ-νάρεν) (Avelgemnaar-en).
Ου Θαντ

520xpx|μικρογραφία|Το μαυσωλείο του Ου Θαντ
Ο Ου Θάντ ("U Thant", Παντανάβ, 22 Ιανουαρίου 1909 – Νέα Υόρκη, 25 Νοεμβρίου 1974) ήταν Βιρμανός διπλωμάτης και διατέλεσε τρίτος κατά σειρά γενικός γραμματέας του ΟΗΕ από το 1961 μέχρι 1972. Ένα από τα μεγαλύτερα επιτεύματά του ήταν η συμφιλίωση του Τζον Κενέντι και του Νικίτα Χρουστσόφ κατά την κρίση των πυραύλων της Κούβας. Το 1974 πέθανε εξαιτίας καρκίνου του πνεύμονα, αλλά η στρατιωτική χούντα της Βιρμανίας αρνήθηκε να του αποδώσει τιμές. Κηδεύτηκε τις 5 Δεκεμβρίου 1974 κοντά στη Ρανγκούν. Τον διαδέχτηκε το 1971 ο Κουρτ Βαλντχάιμ.Το Σεπτέμβριο του 2014 βρέθηκαν τα οστά του.Τα οστά του βρίσκονται στο Μουσείο του ΟΗΕ.
Alive, She Cried

Alive, She Cried είναι ο τίτλος του ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Οκτώβριο του 1983 μέσω της δισκογραφικής εταιρείας "Elektra Records". Ο τίτλος προέρχεται από το στίχο ""The face in the mirror won't stop, the girl in the window won't drop, a feast of friends, "alive!" she cried" του τραγουδιού "When the Music's Over".

Στο κομμάτι "Little Red Rooster" του Γουίλι Ντίξον, συμμετείχε ο Τζον Σεμπάστιαν των The Lovin' Spoonful, παίζοντας φυσαρμόνικα.
Οι ηχογραφήσεις του άλμπουμ πραγματοποιήθηκαν στη Βοστώνη, το Λος Άντζελες, την Κοπενχάγη, τη Νέα Υόρκη και το Ντιτρόιτ από το 1968 μέχρι το 1970.

Αυτός ήταν ο δεύτερος ζωντανός δίσκος των Doors μετά το "Absolutely Live" του 1970. Η εμπορική του επιτυχία ήταν μεγάλη, αφού σκαρφάλωσε στο Top-30 του Billboard και έγινε χρυσός, ενώ περιείχε το τελευταίο σινγκλ του συγκροτήματος που μπήκε στο Hot-100, τη διασκευή στο "Gloria"" των Them.
Deep Purple Extended Versions Vol.2

Το Deep Purple Extended Versions Vol.2 είναι ζωντανά ηχογραφημένο άλμπουμ του χαρντ ροκ συγκροτήματος Deep Purple το οποίο ηχογραφήθηκε το 2001 και κυκλοφόρησε στις 25 Σεπτεμβρίου 2007.

Το άλμπουμ περιέχει δέκα κομμάτια, εκ των οποίων τα εννέα προέρχονται από τη δεύτερη σειρά μελών του συγκροτήματος και το ""Hush" από το πρώτο άλμπουμ του συγκροτήματος, "Shades of Deep Purple"".

Η συγκεκριμένη έκδοση αποτελεί το δεύτερο μέρος των ομώνυμων κυκλοφοριών, με το πρώτο κομμάτι να έχει κυκλοφορήσει το 2000.
Εμμανουήλ Αγγελάκης

Ο Εμμανουήλ Αγγελάκης (Αρμένοι Λασιθίου, 1855 ή 1856 - Αθήνα, 1955) ήταν Έλληνας δικηγόρος και πολιτικός από τη Σητεία. Υπηρέτησε ως βουλευτής.
Ιωάννα Καρυστιάνη

Η Ιωάννα Καρυστιάνη (γενν. 8 Σεπτεμβρίου 1952) είναι Ελληνίδα συγγραφέας, λογοτέχνης και σεναριογράφος. Έχει βραβευθεί με το Κρατικό Βραβείο Μυθιστορήματος δύο φορές, το 1998 και το 2007, και με το βραβείο της Ακαδημίας Αθηνών το 2000. Παράλληλα με την λογοτεχνική της δραστηριότητα έχει γράψει το σενάριο της ταινίας "Νύφες" και τη σεναριακή προσαρμογή του μυθιστορήματος της "Μικρά Αγγλία", τα οποία έχουν γυριστεί για τον κινηματογράφο από τον Παντελή Βούλγαρη, Είναι μητέρα του Αλέξανδρου Βούλγαρη και της Κωνσταντίνας Βούλγαρη.
Άυλη Πολιτιστική Κληρονομιά

Η Άυλη Πολιτιστική Κληρονομιά αποτελεί ένα από τα τρία είδη πολιτιστικής κληρονομιάς και αφορά παραδόσεις ή ζωντανές εκφράσεις που έχουν κληροδοτηθεί από τους προγενέστερους με τον προφορικό λόγο, όπως οι λαϊκές παραδόσεις, οι γιορτές και τελετές, χοροί, οι παραστατικές τέχνες, οι κοινωνικές πρακτικές, οι γνώσεις και οι τεχνικές.

Η Άυλη Πολιτιστική Κληρονομιά συνίσταται από τα μη ψηλαφητά χαρακτηριστικά ενός συγκεκριμένου πολιτισμού, τα οποία συχνά διατηρούνται από κοινωνικά έθιμα κατά τη διάρκεια μίας συγκεκριμένης ιστορικής περιόδου. Οι τρόποι και τα μέσα συμπεριφοράς μιας κοινωνίας και οι συχνοί τυπικοί κανόνες λειτουργίας σε ένα ιδιαίτερο πολιτιστικό κλίμα, όπως π.χ. κοινωνικές αξίες και παραδόσεις, έθιμα και πρακτικές, οι αισθητικές και πνευματικές αντιλήψεις, η καλλιτεχνική έκφραση, η γλώσσα, καθώς και άλλες πτυχές της ανθρώπινης πολιτιστικής δραστηριότητας. Η διατήρηση της άυλης κληρονομιάς είναι πιο δυσχερής από τη διατήρηση φυσικών/απτών αντικειμένων. Άλλωστε η σημασία των φυσικών αντικειμένων μπορεί να ερμηνευθεί με φόντο τις κοινωνικοοικονομικές, πολιτικές, θρησκευτικές και φιλοσοφικές αξίες μίας συγκεκριμένης ομάδας ανθρώπων.
Ο σπαγγοραμμένος

Ο σπαγγοραμμένος είναι ελληνική κωμική ταινία του 1967, σε παραγωγή Καραγιάννης - Καρατζόπουλος και σε σκηνοθεσία Κώστα Καραγιάννη. Το σενάριο γράφτηκε από τον Αλέκο Σακελλάριο, το οποίο διασκευάστηκε από το θεατρικό έργο Ένα βότσαλο στη λίμνη του Σακελλάριου και του Χρήστου Γιαννακόπουλου. Πρωταγωνιστεί ο Λάμπρος Κωνσταντάρας. Η ταινία επιχρωματίστηκε στα WEST WING STUDIOS και προβλήθηκε απο τον τηλεοπτικό σταθμό STAR CHANNEL στις 6/5/2018.
Blizzard of Ozz

Blizzard of Ozz είναι ο τίτλος του πρώτου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στις αρχές του 1980 και κυκλοφόρησε τον Σεπτέμβριο της ίδιας χρονιάς. Ο δίσκος επανεκδόθηκε στις 17 Ιουνίου 2002 σε μορφή CD από την "Sony Music Distribution" με επιπλέον κομμάτι το "You Lookin' at Me Lookin' at You".
ScienceDirect

Η ScienceDirect είναι ιστότοπος διαχειριζόμενος από τον ΑγγλοΓερμανό εκδότη Elsevier και η οποία περιλαμβάνει (ως το 2013) περίπου 11 εκατομμύρια άρθρα από 2.500 περιοδικά και πάνω από 25.000 ηλεκτρονικά βιβλία, έργα βιβλιογραφικών παραπομπών, σειρές βιβλίων και εγχειρίδια. Τα άρθρα είναι κατηγοριοποιημένα σε τέσσερις τομείς: Φυσικές επιστήμες και Μηχανική (Physical Sciences and Engineering), Επιστήμες της Ζωής (Life Sciences), Επιστήμες Υγείας (Health Sciences), κοινωνικές επιστήμες (Social Sciences) και ανθρωπιστικές (Humanities). Τα περισσότερα άρθρα στην ιστοσελίδα, είναι περιλήψεις οι οποίες είναι ελεύθερα διαθέσιμες στον χρήστη. Η πρόσβαση σε ολόκληρο το κείμενο του άρθρου (σε μορφή PDF και HTML για τις νεώτερες εκδόσεις) απαιτούν εγγραφή ή αγορά με την μέθοδο pay-per-view (πληρωμή ανά προβολή).
Cactus

Οι Cactus είναι αμερικάνικο ροκ συγκρότημα, το οποίο δημιουργήθηκε το 1969 και διαλύθηκε τρία χρόνια αργότερα. Μετά από διάστημα 34 χρόνων, το συγκρότημα επανενώθηκε για δύο εμφανίσεις το 2006, συνεχίζοντας τελικά μέχρι σήμερα.
Ισλανδικό Πρωτάθλημα Στίβου 1927

Το Ισλανδικό Πρωτάθλημα Στίβου 1927 (ισλανδικά: "Meistaramót Íslands 1927"), γνωστό ως Fyrsta Meistaramót í. S. í. 1927 ήταν η 1η διοργάνωση του Ισλανδικού Πρωταθλήματος Στίβου, που διεξήχθη υπό την εποπτεία της Εθνικής Ολυμπιακής και Αθλητικής Συνομοσπονδίας της Ισλανδίας (Íþrótta- og Ólympíusamband Íslands, ÍSÍ) και του συλλόγου ΙΡ Ρέικιαβικ. Η διοργάνωση πραγματοποιήθηκε στο Íþróttavellinum στο Ρέικιαβικ μεταξύ 6, 7 και 10 Αυγούστου του 1927. 

Στο πρώτο Ισλανδικό Πρωτάθλημα Στίβου διεξήχθησαν 14 αγωνίσματα ανδρών και έλαβαν μέρος 11 αθλητές από 4 συλλόγους. Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Στο άλμα εις τριπλούν ο Σβέινμπγιορν Ινγκιμούνταρσον της ΙΡ Ρέικιαβικ κατέρριψε το εθνικό ρεκόρ Ισλανδίας με επίδοση 12.73, το προηγούμενο ήταν 12.40 το 1924. Στον πίνακα των μεταλλίων την πρώτη θέση κατέκτησε η ΙΡ Ρέικιαβικ με 6 χρυσά μετάλλια και 19 συνολικά. Η ΙΚ κέρδισε το δεύτερο μεγαλύτερο αριθμό χρυσών μεταλλίων (4) και 6 μετάλλια συνολικά. Την τρίτη θέση κατέκτησε η ΚΡ Ρέικιαβικ με 3 χρυσά μετάλλια και 5 συνολικά.

Το πρόγραμμα του πρωταθλήματος άρχισε το Σάββατο 6 Αυγούστου στις 8 το απόγευμα και τελείωσε στις 10 με τα 100 μέτρα, το άλμα εις μήκος, τα 800 μέτρα, τα 5000 μέτρα, τη σφαιροβολία με το ένα χέρι και τα δύο χέρια, τα 200 μέτρα και τη δισκοβολία με το ένα χέρι και τα δύο χέρια. 

Την Κυριακή 7 Αυγούστου πραγματοποιήθηκαν τα 400 μέτρα, το άλμα εις ύψος, τα 1500 μέτρα και το άλμα εις τριπλούν. Στο πρόγραμμα υπήρχαν και τα 10.000 μέτρα τα οποία ξεκίνησαν την Κυριακή 7 Αυγούστου αλλά δεν τελείωσαν. Συμμετείχαν ο Μάγκνους Γκούδμπγιορνσον της ΚΡ και ο Στέφαν Ρούνολφσον της Άρμαν. Περίπου στη μισή ώρα ο Μάγκνους προηγούνταν όταν ο Στέφαν τον έφτασε. Ο Στέφαν πήγε να τον περάσει αλλά τότε ο Μάγκνους χτύπησε σε αυτόν και έτσι λιποθύμησε με αποτέλεσμα να σταματήσει ο αγώνας. Την Τετάρτη 10 Αυγούστου πραγματοποιήθηκαν τα αγωνίσματα του πεντάθλου.
Τομ Ταμπάνε

Ο Τομ Ταμπάνε (Thomas Motsoahae "Tom" Thabane, 28 Μαΐου 1939-) είναι πολιτικός από το Λεσότο , ο οποίος υπηρέτησε ως πρωθυπουργός από τον Ιούνιο του 2017 ως τις 19 Μαΐου 2020 και νωρίτερα από το 2012 ως το 2015. Ήταν μέλος του κόμματος Κογκρέσο του Λεσότο για τη Δημοκρατία (LCD) και υπηρέτησε στην κυβέρνηση του πρωθυπουργού Μοσισίλι από το 1998 ως το 2006. Ωστόσο, το 2006 έφυγε από το LCD και ίδρυσε το κόμμα Σύμβαση Όλων των Μπασότο. Έπειτα από 5 και πλέον χρόνια στην αντιπολίτευση, σχημάτισε κυβέρνηση συνασπισμού με άλλα κόμματα, μετά τις εκλογές του 2012. 

Το 2020 ο Ταμπάνε αντιμετώπισε πιέσεις για να παραιτηθεί από πρωθυπουργός λόγω της φερόμενης εμπλοκής του στο φόνο της πρώην συζύγου του. Στις 18 Μαΐου ανακοίνωσε την παραίτησή του, σε ισχύ για την επόμενη ημέρα.
Διοίκηση Μακεδονίας

thumb|250px|Χάρτης της Διοίκησης Μακεδονίας.
Η Διοίκηση Μακεδονίας (λατ. "Dioecesis Macedoniae", ελλ. "Διοίκησις Μακεδονίας") ήταν διοικητική υποδιαίρεση της ύστερης Ρωμαϊκής αυτοκρατορίας.

Επί Διοκλητιανού ξεκίνησε η διοικητική αναδιοργάνωση της Ρωμαϊκής αυτοκρατορίας, που συνεχίστηκε από τον Κωνσταντίνο: οι επαρχίες της αυτοκρατορίας κατατμήθηκαν σε 120 μικρότερες επαρχίες και υπάχθηκαν σε δώδεκα "διοικήσεις" και αυτές σε "υπαρχίες" ή "επαρχότητες". Η επαρχία της Μακεδονίας έγινε μία από τις δέκα επαρχίες της διοίκησης Μοισιών. Ίσως ήδη από το 327 ή νωρίτερα, αλλά σίγουρα από το 369/370, το βόρειο τμήμα της διοίκησης Μοισιών αποτέλεσε τη διοίκηση Δακίας, ενώ το νότιο τη διοίκηση Μακεδονίας, ενδεχομένως ως αποτέλεσμα της γλωσσικής διαφοροποίησης μεταξύ λατινόφωνων και ελληνόφωνων περιοχών.

Η διοίκηση Μακεδονίας περιελάμβανε τις επαρχίες της Μακεδονίας, της Θεσσαλίας, της Παλαιάς Ηπείρου ("Epirus Vetus"), της Νέας Ηπείρου ("Epirus Nova"), της Αχαΐας, της Praevalitana και της Κρήτης. Καθώς τα όρια της εκάστοτε Μακεδονίας ποτέ δεν έμειναν σταθερά για μεγάλο χρονικό διάστημα και επειδή οι γεωγραφικές αναφορές από την ύστερη αρχαιότητα είναι πολύ λίγες και αμφισβητούμενες, ερωτήματα για τα γεωγραφικά όρια των επαρχιών της Μακεδονίας στο χρόνο παραμένουν αναπάντητα. Πρωτεύουσα της διοίκησης Μακεδονίας και έδρα του ανώτατου αξιωματούχου της, του βικάριου, ήταν η Θεσσαλονίκη.

Αρχικά υπαγόταν μαζί με τις διοικήσεις Παννονίας, Αφρικής και Δακίας στην υπαρχία Ιταλίας. Ωστόσο, μετά το θάνατο του Θεοδόσιου το 395 και το διαμοιρασμό της αυτοκρατορίας, η διοίκηση Μακεδονίας μαζί με εκείνη της Θράκης αποτέλεσαν την υπαρχία Ιλλυρικού που ανήκε διοικητικά στο ανατολικό μισό της αυτοκρατορίας, αλλά διεκδικούνταν από τους αυτοκράτορες της δύσης μέχρι τον 5ο αιώνα και έμεινε υπό τον εκκλησιαστικό έλεγχο του Πάπα Ρώμης μέχρι τον 8ο αιώνα.

Τα πρώτα χρόνια της βασιλείας του Ιουστινιανού (527-535) το ανατολικό τμήμα της αυτοκρατορίας διαιρέθηκε σε 6 μεγάλες διοικήσεις και εδάφη της διοίκησης Μακεδονίας ανήκαν πλέον στη Διοίκηση Ιλλυρικού.
Καινοληστόμορφα

Τα Καινοληστόμορφα ("Paucituberculata") είναι μία μονοτυπική τάξη που περιλαμβάνει μία οικογένεια με έξι σωζόμενα είδη και πέντε εξαφανισμένα. Παλαιότερα την κατέτασσαν στα μαρσιποφόρα.
Γαβριήλ Σακελλαρίδης

-->
Ο Γαβριήλ Σακελλαρίδης (20 Αυγούστου 1980) είναι Έλληνας οικονομολόγος και πολιτικός. Είναι διευθυντής του Ελληνικού Τμήματος της Διεθνούς Αμνηστίας.

Από τον Ιανουάριο 2015 μέχρι τον Ιούλιο 2015 ήταν υφυπουργός παρά τω πρωθυπουργώ και κυβερνητικός εκπρόσωπος της πρώτης κυβέρνησης Τσίπρα, ενώ ήταν και βουλευτής του ΣΥΡΙΖΑ στην Α' Αθηνών. Πρώτη φορά έγινε γνωστός ως υποψήφιος του κόμματος του για τη δημαρχία στην Αθήνα στις αυτοδιοικητικές εκλογές του 2014.
Αυστριακό Πρωτάθλημα Στίβου 1911

Το Αυστριακό Πρωτάθλημα Στίβου 1911 (γερμ: "Österreichische Meisterschaften der Leichtathletik 1911") ήταν η 1η διοργάνωση του Αυστριακού Πρωταθλήματος Στίβου, που διοργανώθηκε υπό την εποπτεία της Αυστριακής Ομοσπονδίας Στίβου. Η διοργάνωση πραγματοποιήθηκε στη Βιέννη, την 1 Οκτωβρίου του 1911.

Στο πρώτο Αυστριακό Πρωτάθλημα Στίβου διεξήχθησαν οκτώ αγωνίσματα ανδρών και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Στον πίνακα των μεταλλίων την πρώτη θέση κατέκτησε η Βίνερ ΑΚ με 5 χρυσά μετάλλια.
Μπίμπρας Νάτχο

Παρτιζάν Βελιγραδίου (ποδόσφαιρο) Μπίμπρας Νάτχο (εβραϊκά: ביברס נאתכו, γεννημένος στις 18 Φεβρουαρίου 1988) είναι Ισραηλινός επαγγελματίας ποδοσφαιριστής, ο οποίος αγωνιζόταν ως μέσος στη Σούπερ Λίγκα για τον Ολυμπιακό Πειραιώς.
Live at the Hollywood Bowl

Live at the Hollywood Bowl είναι ο τίτλος του ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Μάιο του 1987 μέσω της δισκογραφικής εταιρείας "Elektra Records". Η ηχογράφηση του άλμπουμ έγινε στις 5 Ιουλίου 1968 στο "Hollywood Bowl" του Λος Άντζελες.

Η συναυλία ήταν χαρακτηριστική για την εμφάνιση του τραγουδιστή Τζιμ Μόρισον, ο οποίος βρισκόταν υπό την επήρεια LSD.
Το συγκεκριμένο άλμπουμ επανεκδόθηκε το 2012 σε μορφή DVD με είκοσι κομμάτια και τίτλο "Live at the Bowl '68".
Κλάουδιο Πισάρο

Ο Κλάουδιο Πισάρο (Claudio Pizarro) ισπανική : [ˈklauðjo piˈsaro], είναι περουβιανός επιθετικός ποδοσφαιριστής που αγωνίζεται για την Βέρντερ Βρέμης. Είναι γνωστός για την ικανότητα να σκοράρει και στις κεφαλιές. 

Στις 23 Οκτωβρίου 2010, ο Πισάρο ξεπέρασε το ρεκόρ των 133 γκολ που επιτεύχθηκε προηγουμένως από τον Τζιοβάνε Έλμπερ, κάνοντας τον το πρώτο ξένο σκόρερ στην ιστορία του γερμανικού ποδοσφαίρου, όταν σκόραρε με την ομάδα του, Βέρντερ Βρέμης εναντίον της Μπορούσια Μενχενγκλάντμπαχ. Από το Σεπτέμβριο του 2013, Ο Πισάρο είναι ο ένατος επιτυχημένος επιθετικός στην ιστορία της Μπουντεσλίγκα με 167 γκολ.

Ο Πισάρο γεννήθηκε και μεγάλωσε στην περιοχή Σαντιάγο δε Σούρκο της πρωτεύουσας Λίμα.
Διδελφόμορφα

Η τάξη των διδελφόμορφων () είναι αυτή των οπόσουμ του νοτίου ημισφαιρίου. Τα οπόσουμ πιθανώς διαχωρίστηκαν από τα πρωτόγονα Αμεριδέλφια της Νότιας Αμερικής του Κρητιδικού και του Κατώτερου Παλαιόκαινου. Τα διδελφόμορφα έχουν μία αδελφή ομάδα, τα Καινοληστόμορφα, ή οπόσουμ μυγαλές.

Τα διδελφόμορφα είναι μαρσιποφόρα μικρού ή μεσαίου αναστήματος. Είναι παμφάγα ημιδενδρόβια, με λίγες εξαιρέσεις. Τα περισσότερα μέλη αυτής της τάξεως έχουν μακρύ ρύγχος, στενό κρανίο, και προεξέχουσα οβελιαία ακρολοφία (= ένα μακρουλό οστέινο λοφίο στο κέντρο του κρανίου). Ο οδοντικός τύπος περιλαμβάνει 5 κοπτήρες (4 στην κάτω γνάθω), 1 κυνόδοντα, 3 προγομφίους και 4 γομφίους. Σύμφωνα με τα πρότυπα των θηλαστικών, είναι ένα πλήρες σαγόνι. οι κοπτήρες είναι πολύ μικροί,οι κυνόδοντες, μεγάλοι. Οι γομφίοι έχουν τρία φύματα.

Τα Διδελφόμορφα είναι πελματοβάμονα. Σπανιότερα,τα οπίσθια άκρα έχουν αντιτάξιμους αντίχειρες χωρίς νύχια. Τα νύχια είναι αλλιώς σπάνια στον κόσμο των ζώων αλλά συνηθισμένα στα πρωτεύοντα. Η ουρά τους, δεν τους επιτρέπει de να κρέμονται από τα κλαδιά. Το στομάχι είναι απλό, με ένα μικρό τυφλόν. Το αναπαραγωγικό σύστημα των οπόσουμ είναι πολύ απλό, με ένα μειωμένο μάρσιπο. Αυτό σημαίνει ότι τα έμβρυα γεννιούνται σε πολύ πρώιμο στάδιο. Τα θηλυκά είναι συνήθως μεγαλύτερα από τα αρσενικά.

Τα Διδελφόμορφα είναι ευκαιριακά παμφάγα με ευρεία διατροφή. Η λίγο εξειδικευμένη βιολογία τους, η λίγο αυστηρή διατροφή τους και η αναπαραγωγική τους στρατηγική έκαναν την επιτυχία τους στα διάφορα περιβάλλοντα που κατοίκησαν. Θα μπορούσαν κάλλιστα να εγκατασταθούν στην Βόρεια Αμερική.
Αυτά τα οπόσουμ δεν μπορούν να κρέμονται στα κλαδιά με τις ουρές τους.

Δεν πρέπει να συγχέονται με τα "πόσουμ" τα οποία, σύμφωνα με τις συμβάσεις των ζωολόγων της Ωκεανίας, ορίζουν στα αγγλικά την υποτάξη Φαλαγγιστόμορφα..
Ιάκωβος Χατζηαθανασίου

O Ιάκωβος Χατζηαθανασίου είναι Έλληνας πρώην διεθνής ποδοσφαιριστής, γεννημένος στις 20 Μαΐου 1961, ο οποίος αγωνιζόταν ως αμυντικός.
Ένωση για την Πατρίδα και τον Λαό

Η Ένωση για την Πατρίδα και τον Λαό (Ε.ΠΑ.Λ.) είναι ελληνικό πολιτικό κόμμα που ιδρύθηκε από το βουλευτή Βύρωνα Πολύδωρα, το Φεβρουάριο του 2014.
Ευάγγελος Καλαντζής

Ο Ευάγγελος Καλαντζής (1904 - 13 Δεκεμβρίου 1976) ήταν Έλληνας πολιτικός. Εκλέχθηκε 8 φορές βουλευτής Φθιώτιδας και διετέλεσε υπουργός του δικτάτορα Ιωάννη Μεταξά, του στρατάρχη Αλέξανδρου Παπάγου και του Κωνσταντίνου Καραμανλή. Επί Μεταξά ήταν γενικός διοικητής της Θράκης, ενώ επί Παπάγου και Καραμανλή ήταν υφυπουργός Εσωτερικών αρμόδιος για τη δημόσια τάξη και τα σώματα ασφαλείας, και το όνομά του ταυτίστηκε με το σκληρό πρόσωπο του ελληνικού μετεμφυλιακού κράτους και τις διώξεις αριστερών. Παρ' όλα αυτά ο ίδιος πέθανε φτωχός και εγκαταλειμμένος.
Τάκης Μπαρλάς

Ο Τάκης Μπαρλάς (1893 - 1974) ήταν Έλληνας δημοσιογράφος και λογοτέχνης.
Masters From The Vaults

Masters From The Vaults είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο κυκλοφόρησε στις 24 Νοεμβρίου του 2003 από την εταιρεία "Intense Media". Το 2007, το DVD επανεκδόθηκε με τέσσερα επιπλέον κομμάτια από το προσωπικό σχήμα του τραγουδιστή του συγκροτήματος, Ίαν Γκίλαν, βιντεοσκοπημένα το 1990.

Τα αρχικά κομμάτια προέρχονται από το DVD "Doing Their Thing" και την εκπομπή "Beat Club", στο διάστημα 1969 - 1971, τα οποία υπάρχουν στην κυκλοφορία ""Special Edition EP". Τα τέσσερα τραγούδια που προστέθηκαν αργότερα, προέρχονται από βιντεοσκόπηση στο Νότιγχαμ στις 24 Αυγούστου 1990 και κυκλοφόρησαν στις 18 Μαρτίου 2002 στο DVD "Ian Gillan Live". Το τραγούδι "Hush"" αναφέρεται στο οπισθόφυλλο αλλά δεν έχει συμπεριληφθεί στην κυκλοφορία.
Dogecoin

Το Dogecoin ("ντόζκοϊν", κωδικός: DOGE, σύμβολο: Ɖ και D), είναι κρυπτονόμισμα προερχόμενο από το Litecoin (το οποίο προέρχεται από το Bitcoin) που διαθέτει ως σύμβολό του έναν σκύλο ράτσας “Shiba Inu”, από το γνωστό meme του διαδικτύου “Doge”. Παρουσιάστηκε στις 8 Δεκεμβρίου του 2013. Το Dogecoin είναι ένα γρήγορα αναπτυσσόμενο κρυπτονόμισμα σε σύγκριση με τα υπόλοιπα. Θα έχουν παραχθεί συνολικά 100 δισεκατομμύρια τέτοια νομίσματα μέχρι το τέλος του 2014. Στην συνέχεια θα παράγονται 5,2 δισεκατομμύρια κάθε χρόνο. Ήδη μέχρι την 1η του Φλεβάρη του 2014 έχουν παραχθεί 40.578.746.592 Dogecoins. Παρ' όλο που σήμερα υπάρχουν λίγες εμπορικές εφαρμογές για το συγκεκριμένο νόμισμα, διαρκώς κερδίζει έδαφος επειδή πολλοί χρήστες μέσων κοινωνικής δικτύωσης δίνουν φιλοδωρήματα ο ένας στον άλλο με Dogecoin προωθώντας ενδιαφέροντα και αξιοσημείωτα πράγματα. Το Dogecoin συσχετίζεται με το σύνθημα “Στο φεγγάρι!” (“To the moon!”).
Ιόν Λούκα Καρατζιάλε

Ο Ιόν Λούκα Καρατζιάλε ("Ion Luca Caragiale", 13 Φεβρουαρίου 1852 – 9 Ιουνίου 1912) ήταν Ρουμάνος θεατρικός συγγραφέας ελληνικής καταγωγής, που γεννήθηκε στην τότε ηγεμονία της Βλαχίας.

Ο Καρατζιάλε υπήρξε ένας από τους μεγαλύτερους θεατρικούς συγγραφείς της χώρας του, χαρακτηριζόμενος ως «ο Μολιέρος της Ρουμανίας» και «ο ιδρυτής του ρουμανικού θεάτρου». Δευτερευόντως, υπήρξε διηγηματογράφος, ποιητής, δημοσιογράφος και πολιτικός σχολιαστής. Θεωρείται από τους κυριότερους εκπροσώπους του ρουμανικού χιούμορ.

Το έργο του Καρατζιάλε, που εκτείνεται σε 4 δεκαετίες, καλύπτει το έδαφος ανάμεσα στον νεοκλασικισμό, τον ρεαλισμό και τον νατουραλισμό, κτίζοντας πάνω σε μία πρωτότυπη σύνθεση ξένων και τοπικών επιρροών. Τα θεατρικά έργα του υπήρξαν σημαντική πηγή κριτικής της ρουμανικής κοινωνίας του β΄ μισού του 19ου αιώνα, ενώ στα ύστερα έργα του στράφηκε προς τη φαντασία και την ιστορική λογοτεχνία.

Ο Καρατζιάλε ταλαντευόταν ανάμεσα στο φιλελεύθερο ρεύμα και τον συντηρητισμό. Τα περισσότερα από τα σατιρικά έργα του στόχευαν το Εθνικό Φιλελεύθερο Κόμμα. Συγκρούσθηκε με τους τότε ηγέτες του Στούρτζα και Χασντέου, ενώ ήταν αντίπαλος του συμβολιστή ποιητή Αλεξάντρου Ματσεντόνσκι. Ως αποτέλεσμα αυτών των συγκρούσεων, η πρόσβασή του στο πολιτιστικό καταστημένο ήταν απαγορευμένη επί δεκαετίες. Αργότερα ο Καρατζιάλε πολιτεύθηκε με το ριζοσπαστικό κίνημα του Γκεόργκε Πάνου, πριν συνδεθεί με το Συντηρητικό Κόμμα. Στο τέλος εγκαταστάθηκε στο Βερολίνο, όπου και απεβίωσε.

Ο Ιόν Λούκα ήταν ανεψιός των Κοστάτσε Καρατζιάλε και Ιόργκου Κρατζιάλε, σημαντικών μορφών του ρουμανικού θεάτρου των μέσων του 19ου αιώνα. Οι γιοι του, Ματέιου και Λούκα, υπήρξαν αμφότεροι συγγραφείς του μοντερνισμού.
Μισελληνισμός

Μισελληνισμός ή ανθελληνισμός αποκαλείται η αντιπάθεια ή το μίσος προς τους Έλληνες, την Ελλάδα ή τον ελληνικό πολιτισμό. Μισέλληνες βρίσκονται σε διάφορους πολιτισμούς και εποχές.
Βρετανικό Πρωτάθλημα Κλειστού Στίβου 2014

Το Βρετανικό Πρωτάθλημα Κλειστού Στίβου 2014 (αγγλ: "British Athletics Indoor Championships 2014" ή "Sainsbury's British Athletics Indoor Championships 2014") ήταν η 58η διοργάνωση του Βρετανικού Πρωταθλήματος Κλειστού Στίβου, που διοργανώθηκε υπό την εποπτεία της Βρετανικής Ομοσπονδίας Στίβου. Η διοργάνωση πραγματοποιήθηκε στο Αγγλικό Ινστιτούτο Αθλητισμού, στο Σέφιλντ, στην Αγγλία μεταξύ 8–9 Φεβρουαρίου του 2014. Στο πρωτάθλημα συμμετείχαν πάνω από 400 αθλητές από όλο το Ηνωμένο Βασίλειο και διεξήχθησαν δώδεκα αγωνίσματα ανδρών και γυναικών.
Ο Μοναχικός Καβαλάρης

Ο Μοναχικός Καβαλάρης (αγγλικά: "The Lone Ranger") είναι αμερικανικό περιπετειώδης γουέστερν του 2013. σε παραγωγή των Walt Disney Pictures και Jerry Bruckheimer Films και. Τη σκηνοθεσία ανέλαβε ο Γκορ Βερμπίνσκι και το σενάριο έγραψαν οι Τζάστιν Χέιθ, Τεντ Έλιοτ και Τέρι Ρόσιο. Η ταινία είναι βασισμένη στην ομότιτλη ραδιοφωνική σειρά του 1933 και είναι η πρώτη κινηματογραφική ταινία με θέμα τον Μοναχικό Καβαλάρη και τον Τόντο μετά από 32 χρόνια. Πρωταγωνιστούν οι Τζόνι Ντεπ στο ρόλο του Τόντο και ο Άρμι Χάμερ στο ρόλο του Τζον Ριντ. Στην ταινία επίσης συμμετέχουν οι Γουίλιαμ Φίχτνερ, Τομ Γουίλκινσον, Μπάρι Πέπερ, Τζέιμς Μπατζ Ντέιλ και Ελένα Μπόναμ Κάρτερ.

Τα γυρίσματα αντιμετώπισαν δυσκολίες με προβλήματα της παραγωγής και τον προϋπολογισμό και έφτασε στο σημείο να σταματήσουν εντελώς. Η ταινία κυκλοφόρησε στις αίθουσες των Ηνωμένων Πολιτειών στις 3 Ιουλίου 2013. Η ταινία πήρε μικτές προς αρνητικές κριτικές στις Ηνωμένες Πολιτείες και μικτές προς θετικές κριτικές στον υπόλοιπο κόσμο. Αποδείχτηκε εισπρακτική αποτυχία, αποφέροντας συνολικά 260,5 εκατομμύρια δολάρια παγκοσμίως με τον προϋπολογισμό της ταινίας να αγγίζει τα 225 εκατομμύρια δολάρια συν έναν ακόμη προϋπολογισμό 150 εκατομμυρίων δολαρίων για την προώθηση της ταινίας. Η ταινία έλαβε δύο υποψηφιότητες για Όσκαρ στις κατηγορίες Κομμώσεις/Μακιγιάζ και Οπτικά Εφέ.
Diary of a Madman

Diary of a Madman είναι ο τίτλος του δεύτερου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε στις αρχές του 1981 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 17 Ιουνίου 2002 σε μορφή CD από την "Sony Music Distribution" με επιπλέον κομμάτι τη ζωντανή εκτέλεση του "I Don't Know".
Καστέλ Σαντ'Έλμο

Το Καστέλ Σαντ'Έλμο είναι μεσαιωνικό κάστρο και μουσείο, το οποίο βρίσκεται επί του λόφου Βομέρο, στη Νάπολι της Ιταλίας. Παλαιότερα ήταν γνωστό ως "Paturcium", ενώ βρίσκεται σε τοποθεσία στην οποία υπήρχε, κατά τον 10ο αιώνα, εκκλησία αφιερωμένη στον Άγιο Έρασμο.

Το επιβλητικό αυτό κτίσμα, εν μέρει χτισμένο με κίτρινο ναπολιτάνικο πωρόλιθο, έχει τις καταβολές του σε νορμανδικό παρατηρητήριο που έφερε την ονομασία "Belforte". Λόγω της στρατηγικής του θέσης, το κάστρο είχε πάντοτε σημαντική στρατηγική σημασία, καθώς από το σχετικά μεγάλο του υψόμετρο (250 μ.), ήταν δυνατό για κάποιον να ελέγχει το σύνολο της πόλης, τον κόλπο, καθώς και τις οδικές αρτηρίες που οδηγούσαν στους λόφους που περιτριγυρίζουν την πόλη.

Σήμερα, το κάστρο, πέραν μίας μόνιμης μουσειακής συλλογής, φιλοξενεί επίσης διάφορες εκθέσεις, πανηγύρεις και εκδηλώσεις, όπως το "Napoli Comicon" το οποίο λαμβάνει χώρα κάθε άνοιξη.
Κατηγορία:Νάπολη
Κοσμάς Φλαμιάτος

Ο Κοσμάς Φλαμιάτος (1786-1852) ήταν Έλληνας Ορθόδοξος μοναχός και κήρυκας.
Σχέδιο Β

Το Σχέδιο Β είναι πολιτικό κόμμα, που ιδρύθηκε τον Μάιο του 2013, με πρωτοβουλία του Αλέκου Αλαβάνου.
Κλαύδιος Γοτθικός

Ο Κλαύδιος Β´ ("Marcus Aurelius Valerius Claudius Augustus", 10 Μαΐου 213 – Ιούλιος 270), κοινώς γνωστός ως Κλαύδιος Γοτθικός, ήταν Ρωμαίος αυτοκράτορας από το 268 έως το 270. Ικανότατος στρατιωτικός και πολιτικός ισχυροποίησε τη Ρωμαϊκή αυτοκρατορία σε πολλά μέτωπα, συνεχίζοντας την εποχή των αυτοκρατόρων - στρατιωτικών για τη Ρώμη. Πέθανε από λοιμώδη ασθένεια και τον διαδέχθηκε ο Κουιντίλλος.
Σαλονίνος

Ο Σαλονίνος, (λατ. "Publius Licinius Cornelius Saloninus Valerianus", 243 - 260) ήταν βραχύβιος Ρωμαίος Αυτοκράτορας για ένα μήνα, πιθανώς τον Ιούλιο του 260, μαζί με τον πατέρα του Γαλλιηνό. Μητέρα του ήταν η Ελληνίδα Κορνηλία Σαλονίνα με καταγωγή από τη Βιθυνία. Χρίστηκε Καίσαρας από τον πατέρα του το 258 και συναυτοκράτορας το 260. Δολοφονήθηκε από τον σφετεριστή του ρωμαϊκού θρόνου Ποστούμο.
Εθνοτική ομάδα

Εθνοτική ομάδα ή εθνότητα ονομάζεται μία ορισμένη κοινωνική κατηγορία ανθρώπων που βασίζεται στην αντίληψη των μελών της ότι έχουν κοινή καταγωγή ή εμπειρίες. Τα μέλη μιας εθνοτικής ομάδας θεωρούν ότι μοιράζονται μια κοινή ιστορία και πολιτισμικές παραδόσεις που τους διαχωρίζουν από άλλες ομάδες.

Η εθνοτική ταυτότητα είναι περιστασιακή: εξαρτάται από την κοινωνική κατάσταση στην οποία βρίσκεται κάποιος, σπάνια είναι απόλυτη και ενδέχεται ένα άτομο να προσδιορίζεται με περισσότερες από μία τέτοιες ταυτότητες. Οι εθνοτικές ομάδες δεν είναι σταθερές: οι υπάρχουσες μεταβάλλονται ή εξαφανίζονται, όπως συνέβη π.χ. με τους Ουγενότους που μετεγκαταστάθηκαν στην Αγγλία και τις αγγλικές αποικίες στη Βόρεια Αμερική και αφομοιώθηκαν, και εμφανίζονται νέες.

Δύο βασικά χαρακτηριστικά που χρησιμοποιούνται για τον ορισμό μιας εθνοτικής ομάδας είναι η ύπαρξη ενός καταγωγικού μύθου και δεικτών εθνοτικού διαχωρισμού. Ο καταγωγικός μύθος αναφέρεται στις κοινές ιστορικές εμπειρίες που ενώνουν μια ομάδα και τη διαχωρίζουν από τις υπόλοιπες. Ονομάζεται μύθος όχι γιατί αναφέρεται σε μη πραγματικά γεγονότα, αλλά επειδή μέσα από μία επιλεκτική μεταχείριση των ιστορικών γεγονότων χρησιμεύει ως βάση για την κοινή ταυτότητα των μελών της ομάδας και την ξεχωριστή ύπαρξή της, δίνοντάς τους μία αίσθηση διαφορετικότητας και, συχνά, ανωτερότητας. Θέματα και έννοιες του μύθου καταγωγής κάθε εθνοτικής ομάδας βρίσκονται ενσωματωμένα στην κουλτούρα των μελών της που τον αφομοιώνουν ασυνείδητα. Οι δείκτες εθνοτικού διαχωρισμού είναι ο τρόπος με τον οποίο μια εθνοτική ομάδα καθορίζει τα μέλη της. Χρησιμεύουν όχι μόνο για την αναγνώριση των μελών μιας ομάδας μεταξύ τους, αλλά και για τη δήλωση της διαφοράς από όσους δεν είναι μέλη της. Ως τέτοιος δείκτης μπορεί να χρησιμοποιείται η γλώσσα, η θρησκεία και τα φυσικά χαρακτηριστικά ή, παλαιότερα, η ενδυμασία.

Ο όρος πρωτοχρησιμοποιήθηκε από Αμερικανούς κοινωνιολόγους στα μέσα της δεκαετίας του 1950. Aπό τα τέλη της επόμενης δεκαετίας καθιερώθηκε στις κοινωνικές επιστήμες, ιδίως την κοινωνική ανθρωπολογία, απαντώντας στην ανάγκη περιγραφής των νέων κοινωνικών συνθηκών μετά το Β΄ Παγκόσμιο και στις θεωρητικές εξελίξεις της ανθρωπολογίας, αντικαθιστώντας την αποικιοκρατική ορολογία περί φυλών. Εισήλθε στο ελληνικό λεξιλόγιο τη δεκαετία του 1990.
Πόλεμος των Χωρικών

right|280px
Ο Πόλεμος των Χωρικών ("Deutscher Bauernkrieg", κυριολεκτική μετάφραση "Γερμανικός πόλεμος των αγροτών" ή "Revolution des gemeinen Mannes", "Επανάσταση των απλών ανθρώπων") ήταν μια θρησκευτική-κοινωνική εξέγερση των αγροτών, των μικροαστών και των εργατών ορυχείων της Γερμανίας ενάντια στους μεγάλους γαιοκτήμονες και την Καθολική εκκλησία, στο πρώτο μισό του 16ου αιώνα.

Η εξέγερση ξεκίνησε το καλοκαίρι του 1524 στη κοινότητα του Στύλινγκεν και στις άλλες περιοχές της Άνω Σουαβίας με αιτήματα που έθιγαν θεολογικά, αλλά και κοινωνικά ζητήματα. Στους μήνες που ακολούθησαν, πριν ακόμα υπάρξουν ένοπλες συγκρούσεις, οι ταραχές εξαπλώθηκαν και σε άλλες γερμανοφωνες περιοχές της Κεντρικής Ευρώπης, κυρίως στη Θουριγγία και τη Σαξονία. Ένας από τους ηγέτες της εξέγερσης ήταν ο θεολόγος Τόμας Μύντσερ (1489-1525), ο οποίος αρχικά υπήρξε μαθητής του Μαρτίνου Λούθηρου, όμως αργότερα αναδείχθηκε σε αντίπαλό του. Αυτό συνέβη καθώς ο Λούθηρος δεν υποστήριξε τους φτωχούς αγρότες, αλλά πήρε το μέρος των φεουδαρχών και των ιπποτών.

Τον Μάιο του 1525 οι μισθοφόροι στρατιώτες των φεουδαρχών και οι άπειροι σε πολεμικές συγκρούσεις χωρικοί, 8.000 περίπου από κάθε μεριά, συγκρούστηκαν έξω από τη πόλη Φρανκενχάουζεν. Οι χωρικοί ηττήθηκαν και ο πρωτεργάτης της εξέγερσης Μίντσερ πέθανε λίγο αργότερα στα χέρια των στρατιωτών. Οι φεουδάρχες συνέχισαν το κύμα της ένοπλης καταστολής σε όλη την κεντρική και νοτιοδυτική Γερμανία, που οδήγησε στον σφαγιασμό περίπου 80.000 χωρικών. Αργότερα, γύρω στο 1533 η εξέγερση αναζωπυρώθηκε με το κίνημα των Αναβαπτιστών και την κατάληψη της πόλης του Μύνστερ.
Ηλίας Παναγιώταρος

O Ηλίας Παναγιώταρος (Αθήνα, 1973) είναι Έλληνας πολιτικός καταδικασθείς για διεύθυνση εγκληματικής οργάνωσης. Διετέλεσε βουλευτής Β' Αθηνών με την Χρυσή Αυγή την περίοδο 2012 - 2019.

Διατηρούσε εμπορικό κατάστημα με την επωνυμία «Φάλαγγα», όπου πωλούνταν ρουχισμός και εξοπλισμός των αξιωματικών του στρατού και των σωμάτων ασφαλείας, είδη και σύμβολα δημοφιλή στον ευρωπαϊκό νεοναζιστικό χώρο όπως για παράδειγμα σημαίες με κέλτικους σταυρούς, κτλ.
Φράιζεϊτπαρκ Βιντάου

Το Φράιζεϊτπαρκ Βιντάου είναι ποδοσφαιρικό γήπεδο στο Ρούγκελ του Λίχτενσταϊν και είναι έδρα της ΦΚ Ρούγκελ. Είναι το μικρότερο στάδιο του Λίχτενσταϊν με χωρητικότητα 500 θέσεων . Το μήκος του αγωνιστικού χώρου είναι 105 m. και το πλάτος 68 m.
Δημήτριος Σούγκαρης

Ο Δημήτριος Σούγκαρης "ή Σιούγκαρης ή Σιούγκαρας ή Σούγγαρης" (1778 - 1822) ήταν οπλαρχηγός της Ελληνικής Επανάστασης του 1821 από την Κατράνιτσα (Πύργοι) Εορδαίας της Κοζάνης.
Παυλίνα Βοναπάρτη - Μποργκέζε

Η Παυλίνα Βοναπάρτη - Μποργκέζε ("Pauline Bonaparte", 20 Οκτωβρίου 1780 - 9 Ιουνίου 1825) ήταν αδελφή του Ναπολέoντα Α΄ της Γαλλίας
Κουλιακάν

Το Κουλιακάν ("Culiacán") είναι πρωτεύουσα και μεγαλύτερη πόλη της μεξικανικής πολιτείας Σιναλόα και έδρα του ομώνυμου δήμου. Σύμφωνα με την απογραφή του 2010, η πόλη έχει 675.773 κατοίκους και ο δήμος 858.638 κατοίκους. Το Κουλιακάν βρίσκεται σε μια κοιλάδα στην συμβολή των ποταμών Ταμασούλα και Ουμάγια, οι οποίοι σχηματίζουν το ποταμό Κουλιακάν, περίπου 50 χιλιόμετρα από την θάλασσα, στους πρόποδες της Σιέρρα Μάδρε. Είναι κτισμένη σε υψόμετρο 55 μέτρων.

Το Κουλιακάν ιδρύθηκε το 1531 από τον Ισπανό Νούνιο Μπελτράν ντε Γουσμάν σαν Σαν Μιγκέλ δε Κουλιακάν. Στο Κουλιακάν εγκαταστάθηκαν άνθρωποι από την Εύρωπη και παρέμενε μια ήρεμη πόλη μέχρι τη δεκαετία του 1950 όταν κατασκευάστηκαν φράγματα στη γύρω περιοχή με αποτέλεσμα την ανάπτυξη της γεωργίας. Την ίδια περίοδο, το Κουλιακάν αναδείχθηκε σε έδρα μιας μαύρης αγοράς με βάση την εμπορεία παράνομων ναρκωτικών. Το καρτέλ Σιναλόα, ένα συνδικάτο οργανωμένου εγκλήματος, εδρεύει στη πόλη. Πολλοί από τους πιο κακόφημους εμπόρους ναρκωτικών του Μεξικού κατοικούν στο Κουλιακάν. Στη πόλη μάλιστα υπάρχει και εξωκκλήσι του Χεσούς Μαλβέρδε, διαβόητου κακοποιού, ο οποίος θεωρείται προστάτης των εμπόρων ναρκωτικών.

Η οικονομία της πόλης βασίζεται στην αγροτική παραγωγή και το εμπόριο, καθώς είναι σημαντικός σιδηροδρομικός κόμβος. Στη πόλη υπάρχουν εργοστάσια παραγωγής δέρματος, υφασμάτων και ξυλείας. Διαθέτει επίσης αρκετά πανεπιστήμια.
Τσαντ Μάικλ Μάρεϊ

Ο Τσαντ Μάικλ Μάρεϊ ("Chad Michael Murray", 24 Αυγούστου 1981) είναι Αμερικανός ηθοποιός και μοντέλο μόδας. Είναι γνωστός για το ρόλο του στη σειρά Φίλοι για πάντα (τηλεοπτική σειρά) (One Tree Hill) στο ρόλο του Λούκας Σκοτ το 2003 στο τηλεοπτικό κανάλι The CW και είναι εφηβική δραματική σειρά που έχει δεχτεί πολύ καλές κριτικές. Επιπλέον έχει πρωταγωνιστήσει στις ταινίες Μια Σύγχρονη Σταχτοπούτα, Απίστευτη Παρασκευή και Το Σπίτι Του Θανάτου. Έχει μπει εξώφυλλο σε πολλά περιοδικά μεταξύ των Rolling Stone, People, Vanity Fair και Entertainment Weekly.
MATE

Το MATE (προφορά: «μάτε») είναι ένα περιβάλλον εργασίας (αγγλ. desktop environment) το οποίο βασίζεται στον κώδικα του GNOME 2. Το GNOME 2 δεν αναπτύσσεται πλέον αφού το έχει διαδεχθεί το νεότερο και με σημαντικές διαφορές GNOME 3. Το όνομα "MATE" προέρχεται από ομώνυμο φυτό, που χρησιμοποιείται και για την παρασκευή ενός ροφήματος που είναι πολύ δημοφιλές στην Νότια Αμερική.
Purplexed

Purplexed είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε το 1998 από την εταιρεία "Sony Music Entertainment Germany GmbH".

Η συλλογή περιλαμβάνει κομμάτια αποκλειστικά από τέσσερις δίσκους του συγκροτήματος, οι οποίοι κυκλοφόρησαν από το 1990 ως το 1996. Οι δίσκοι αυτοί είναι το ""Slaves and Masters" (1990), το "The Battle Rages On" (1993), το ζωντανά ηχογραφημένο "Come Hell or High Water" (1994) και το "Purpendicular"" (1996).
Μόρτιμερ Γουίλερ

Ο Ρόμπερτ Έρικ Μόρτιμερ Γουίλερ ("Sir Robert Eric Mortimer Wheeler", 10 Σεπτεμβρίου 1890 – 22 Ιουλίου 1976) ήταν Βρετανός αρχαιολόγος και ταξίαρχος του βρετανικού στρατού.

Μετά την υπηρεσία του στο Βρετανικό βασιλικό πυροβολικό κατά τον Α' Π.Π. διεξήγαγε σειρά ανασκαφών στην Ουαλία, την Αγγλία και τη βόρεια Γαλλία ως διευθυντής του εθνικού μουσείου της Ουαλίας και Έφορος του μουσείου του Λονδίνου με την πρώτη σύζυγό του, Τέσα Γουίλερ, επίσης αρχαιολόγο. Μαζί με τη σύζυγό του υπήρξαν υπέρμαχοι μιας επιστημονικότερης μεθόδου στην ανασκαφή και την καταγραφή του στρωματογραφικού πλαισίου. Μετά την υπηρεσία του στον Β' Π.Π. έγινε γενικός διευθυντής της αρχαιολογικής επιθεώρησης της Ινδίας. Με τις εμφανίσεις του στο ραδιόφωνο και την τηλεόραση θεωρείται ότι έφερε την αρχαιολογία πλησιέστερα ευρύτερο κοινό.
Νίκος Χρυσόγελος

O Νίκος Χρυσόγελος (13 Μαΐου 1959) είναι Έλληνας πρώην ευρωβουλευτής της ομάδας τωv Πρασίνων-Ευρωπαϊκή Ελεύθερη Συμμαχία. Είναι χημικός – περιβαλλοντολόγος με μεγάλη οικολογική και περιβαλλοντική δράση.
Return of the Killer A's

Το Return of the Killer A's είναι συλλογή τραγουδιών του αμερικάνικου thrash metal συγκροτήματος Anthrax, η οποία κυκλοφόρησε το Νοέμβριο του 1999 μέσω της δισκογραφικής εταιρείας "Beyond Music".

Η συλλογή περιλαμβάνει τραγούδια από όλα τα άλμπουμ του συγκροτήματος που κυκλοφόρησαν από το 1984 μέχρι το 1998, τη συνεργασία των Anthrax με τους Public Enemy για το τραγούδι ""Bring the Noise", όπως και τη διασκευή στο "Ball of Confusion" των Temptations, η οποία κυκλοφόρησε για πρώτη φορά.

Μαζί με τη συγκεκριμένη συλλογή κυκλοφόρησαν δύο σινγκλ, τα "Crush" και "Ball of Confusion"", χωρίς να γνωρίσουν εμπορική επιτυχία.
Κώστας Κολομητρούσης

Ο Κώστας Κολομητρούσης (Λάρισα, 30 Μαρτίου 1964) είναι Έλληνας πρώην διεθνής ποδοσφαιριστής, γεννημένος στις 30 Μαρτίου 1964 στη Λάρισα, ο οποίος αγωνιζόταν ως αμυντικός.
Γεώργιος Ντέμπρελης

Ο Γεώργιος Ντέμπρελης ή Δέβρελης ή Βούλγαρης ήταν οπλαρχηγός της Ελληνικής Επανάστασης του 1821 από την Ντέμπρα (Αναρράχη) Εορδαίας της Κοζάνης.
Damn Small Linux

Το Damn Small Linux (ή DSL) είναι ένα ανοικτού κώδικα, ελεύθερο και δωρεάν λειτουργικό σύστημα σχεδιασμένο μόνο για επεξεργαστές με αρχιτεκτονική x86.
Αβέν-λεζ-Ωμπέρ

Το Αβέν-λεζ-Ωμπέρ ("Avesnes-les-Aubert"), είναι πόλη και έδρα κοινότητας της Β. Γαλλίας, στο νομό Νορ (Nord), της περιοχής Ω-ντε-Φρανς (Hauts-de-France). Η κοινότητα έχει έκταση 9,01 χμ² και πληθυσμό 3.635 κατοίκους (2011), με πυκνότητα 403 κατοίκους ανά χμ².

Ο κάτοικος της πόλης ονομάζεται "Αβενουά" ("Avesnois-(es)").
Ένας αετός καθότανε

Το «Ένας αετός καθότανε» («Ένας αϊτός καθότανε») ή απλά «Ένας αετός» («Ένας αϊτός») είναι ελληνικό παραδοσιακό δημοτικό τραγούδι που χορεύεται ως τσάμικο. Έχει ερμηνευτεί από πολλούς τραγουδιστές μεταξύ των οποίων ο Τάκης Καρναβάς, ο Γιώργος Παπασιδέρης, ο Γιάννης Κωνσταντίνου, ο Γιώργος Μεϊντανάς, ο Ανδρέας Τσαούσης, ο Βαγγέλης Περπινιάδης και ο Αλκίνοος Ιωαννίδης.

Άξια αναφοράς η αυθεντικότατη και παλιότερη ηχογραφημένη ερμηνεία του τραγουδιού από τον Αντώνη Νταλγκά (στο βιολί ο Δ. Σέμσης) το 1928.
Αλβανική Ομοσπονδία Καλαθοσφαίρισης

Η Αλβανική Ομοσπονδία Καλαθοσφαίρισης (αλβανικά: "Federata Shqiptare e Basketbollit", FSHB) είναι το ανώτατο όργανο διοίκησης του αθλήματος της καλαθοσφαίρισης στην Αλβανία. Ιδρύθηκε το 1945. Διοργανώνει τα πρωταθλήματα καλαθοσφαίρισης ανδρών, γυναικών, το Κύπελλο Αλβανίας και το Σούπερ Καπ. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων της Αλβανίας.
Χάαρλεμ Στάντιον

Το Χάαρλεμ Στάντιον (ολλανδικά: Haarlem Stadion) είναι ποδοσφαιρικό γήπεδο στο Χάαρλεμ της Ολλανδίας και ήταν έδρα της ΧΦΚ Χάαρλεμ μέχρι που πτώχευσε και είναι η τωρινή έδρα της Χάαρλεμ Κενεμερλάντ.

Το γήπεδο χτίστηκε το 1907, ενώ ανακαινίστηκε το 1947 και τη δεκαετία του 1980. Αποτελείται από δύο εξέδρες, μία βόρεια και μία νότια, και, αν και υπάρχουν κερκίδες στα ανατολικά και στα δυτικά, δεν χρησιμοποιούνται. Η χωρητικότητα της βόρειας και της νότιας κερκίδας αγγίζει τις 3.442.

Κατηγορία:Στάδια ποδοσφαίρου στην Ολλανδία
Σουληνάρι Μεσσηνίας

Το Σουληνάρι Μεσσηνίας είναι ένα νέο χωριό που σχεδιάστηκε και χτίστηκε το έτος 1963 στη θέση που τοπωνυμικά λέγεται Χίλια Χωριά ή Χιλιοχώρια σε υψόμετρο 340 μέτρων και έχει 418 κάτοικους (σύμφωνα με την απογραφή του 2001). Μέχρι το έτος 2000 αποτελούσε την Κοινότητα Σουληναρίου οπότε υπήχθη στον Καποδιστριακό Δήμο Χιλιοχωρίων με έδρα τον Χανδρινό και από το έτος 2010 στον Καλλικρατικό Δήμο Πύλου-Νέστορος με έδρα την Πύλο.
Πάρκο Καρατζόρτζεφ

Το Πάρκο Καρατζόρτζεφ (Πάρκο Καραγιώργη) ("σερβικά: Карађорђев Парк") είναι πάρκο και συνοικία της πόλης του Βελιγραδίου. Το μεγαλύτερο μέρος του πάρκου διοικητικά ανήκει στον Δήμο Βράτσαρ ενώ η συνοικία στον Δήμο Σάφσκι Βένατς. Το 1979 το πάρκο έγινε πολιτιστικό μνημείο της Σερβίας και μπήκε στην λίστα με τα Ιστορικά ορόσημα μεγάλης σημασίας που προστατεύονται από την Δημοκρατία της Σερβίας.
thumb|right|500px|Το πάρκο
Γιούλια Λιπνίτσκαγια

Η Γιούλια Λιπνίτσκαγια ("Ю́лия Вячесла́вовна Липни́цкая", 5 Ιουνίου 1998) είναι Ρωσίδα αθλήτρια του καλλιτεχνικού πατινάζ. Είναι πρωταθλήτρια Ευρώπης στην κατηγορία των γυναικών του καλλιτεχνικού πατινάζ. Κέρδισε το χρυσό μετάλλιο στο ομαδικό αγώνισμα στους Χειμερινούς Ολυμπιακούς Αγώνες, στο Σότσι της Ρωσίας.
Καρλ Πόπερ

Ο Καρλ Πόπερ (γερμανικά: "Karl Raimund Popper", 28 Ιουλίου 1902 - 17 Σεπτεμβρίου 1994) ήταν Αυστριακός φιλόσοφος και καθηγητής, που, μεταξύ των άλλων, άσκησε κριτική στον ιστορικισμό και στις νεομαρξιστικές τοποθετήσεις. Ήταν ένας από τους σημαντικότερους φιλοσόφους της επιστήμης του 20ού αιώνα, ενώ άσκησε μεγάλη επιρροή στην πολιτική και κοινωνική φιλοσοφία. Γεννήθηκε και σπούδασε στη Βιέννη, αλλά εγκαταστάθηκε στην Αγγλία το 1946 όπου πέρασε το υπόλοιπο της ζωής του. Η οικογένεια του Πόπερ ήταν εβραϊκής καταγωγής που είχε ασπασθεί τον Λουθηρανισμό. Από νεαρή ηλικία είχε αναπτύξει ένα ευρύτατο φάσμα ενδιαφερόντων: μουσική, πολιτική, μαθηματικά, φυσική, ψυχολογία, φιλοσοφία, ακόμα και για ορισμένες πρακτικές τέχνες, όπως εκείνη της επιπλοποιΐας.

Ασχολήθηκε επίσης με την επιστημολογία, όπου έκανε μια από τις πιο επιδραστικές τομές στην ιστορία του κλάδου με τη θεωρία του περί διαψευσιμότητας, σύμφωνα με την οποία, για να είναι χρήσιμη (ή έστω επιστημονική) μια επιστημονική θέση (θεωρία, "νόμος", αρχή κ.λ.π.) πρέπει να είναι διαψεύσιμη, δηλαδή να μπορεί να ελεγχθεί και να αποδειχτεί λανθασμένη.
Αλόη Σιδέρη

Η Αλόη Σιδέρη (πατρικό όνομα: Αλόη Ματαράγκα, Ληξούρι, 1929 – Αθήνα, 8 Μαρτίου 2004) ήταν Ελληνίδα εκπαιδευτικός και λογοτέχνης.
Άλμπερτ Μάμερι

Ο Άλμπερτ Μάμερι αγγλ. (Albert Mummery) ήταν Άγγλος ανεξάρτητος οικονομολόγος και διάσημος ορειβάτης που έζησε στο δεύτερο ήμισυ του 19ου αιώνα και έχασε τη ζωή του από χιονοστιβάδα το 1895 όταν προσπάθησε να κατακτήσει το Νάνγκα Παρμπάτ. Πρότεινε ότι αιτία των περιοδικών κάμψεων της οικονομίας ήταν η υπέρμετρη αποταμίευση. Μαζί με τον Τζον Χόμπσον έγραψαν τη Φυσιολογία της Βιομηχανία (The Physiology of Industry), όπου ανέλυαν την θεωρία τους, η οποία όμως θεωρήθηκε ανόητη και επιζήμια.
Βράτσαρ

thumb|right|250px|Ο Ναός του Αγίου Σάββα

Η Βράτσαρ ("σερβικά : Врачар") είναι σήμερα Δήμος της Σερβίας, ένας από τους 17 δήμους της πόλης του Βελιγραδίου. Με το ίδιο όνομα ήταν γνωστά ο λόφος και το μικρό οροπέδιο που βρίσκεται χτισμένη και παλιά περιφέρεια της χώρας. Με έκταση μόλις 734 στρέμματα είναι ο μικρότερος δήμος της πόλης και της Σερβίας, αλλά και ο πιο πυκνοκατοικημένος. Η Βράτσαρ είναι ένας από τους τρεις δήμους που αποτελούν την κεντρική περιοχή της πόλης μαζί με τους δήμους Σάβσκι Βένατς και Στάρι Γκραντ. Είναι από τις πιο ακριβές περιοχές του Βελιγραδίου, και έχει το υψηλότερο ποσοστό των κατοίκων με πανεπιστημιακή εκπαίδευση σε σύγκριση με όλους τους άλλους σερβικούς δήμους. Ένα από τα πιο διάσημα αξιοθέατα του Βελιγραδίου ο ναός του Αγίου Σάββα βρίσκεται στην Βράκαρ.

Η Βράτσαρ βρίσκεται στην κορυφή του οροπεδίου Βράτσαρ. Παρά τη μικρή της έκταση απέχει λιγότερο από ένα χιλιόμετρο από το κέντρο του Βελιγραδίου.
Γκρότσκα

Θέση του Δήμου στην [[Σερβία]]
Η Γκρότσκα ("σερβικά : Гроцка") είναι ένας από τους 17 δήμους της πόλης του Βελιγραδίου. Βρίσκεται στα ανατολικά του Βελιγραδίου στη δεξιά όχθη του Δούναβη σε υψόμετρο 71 μέτρα και είναι ένα από τα χαμηλότερα σημεία του Βελιγραδίου. Ο δήμος της Γκρότσκα καλύπτει μια έκταση 289 τετραγωνικά χιλιόμετρα, περιλαμβάνει 15 οικισμούς οι οποίοι χαρακτηρίζονται ως αγροτικοί, εκτός από την δημοτική έδρα του Γκρότσκα η οποία είναι αστική.
Μεγάλο νησί του πολέμου

Το Μεγάλο νησί του πολέμου ("σερβικά : Велико ратно острво, Βέλικο ράτνο όστρβο") είναι ακατοίκητο νησί στον Δούναβη, τμήμα της πόλης του Βελιγραδίου και ανήκει στο δήμο του Ζέμουν. Βρίσκεται στο σημείο που ο ποταμός Σάβος εκβάλει στον Δούναβη.

Το νησί έχει τριγωνικό σχήμα και αποτελεί υδροβιότοπο για 196 είδη πουλιών, πολλά από τα οποία απειλούνται με εξαφάνιση. Το 2002 το νησί κηρύχθηκε φυσική περιοχή ωοτοκίας ψαριών και έγινε το μόνο μέρος της πόλης του Βελιγραδίου όπου δεν επιτρέπονται κτιριακές εγκαταστάσεις, ξενοδοχεία, μοτέλ ή εστιατόρια.
Άντα Μέτζιτσα

Η Άντα Μέτζιτσα ("σερβικά : Ада Међица") είναι συνοικία του Βελιγραδίου αλλά και νησάκι στον ποταμό Σάβο όπου βρίσκεται χτισμένος ο οικισμός. Διοικητικά ανήκει στο δήμο του Νέου Βελιγραδίου. 

Το νησί έχει σχήμα οβάλ, 1000 μέτρα μήκος και 200 πλάτος. Το νησί έχει πλούσια βλάστηση, δεν έχει μόνιμους κατοίκους αλλά εδώ έχουν τα εξοχικά του πολλοί κάτοικοι του Βελιγραδίου. 

Το όνομα Άντα Μέτζιτσα στα σερβικά σημαίνει "παραμεθόριο ποτάμιο νησί" γιατί ο ποταμός Σάβος αποτελούσε σύνορο για πολλά κράτη από την αρχαιότητα.
Νησί του Βούκοβαρ

Το Νησί του Βούκοβαρ ("Κροατικά : Vukovarska ada , Σερβικά : Вуковарска ада") είναι νήσος του ποταμού Δούναβη που ανήκει στην Σερβία. Βρίσκεται κοντά στην Κροατική πόλη Βούκοβαρ όπου οφείλει και το όνομα του. Η Κροατία διεκδικεί το νησί και αμφισβητεί την Σερβική κατοχή του.

Έως το 1991 και στα πλαίσια της Γιουγκοσλαβίας το νησί ανήκε στην Κροατία, το 1991 που η Κροατία ανακήρυξε την ανεξαρτησία της καταλήφθηκε από τον Γιουγκοσλαβικό στρατό κι έπειτα από τον Σερβικό. Το 2004 ο σερβικός στρατός αποσύρθηκε από το νησί όπου τον έλεγχό του ανέλαβε η Σερβική αστυνομία. Το 2006 επιτράπει σε Κροάτες να πηγαίνουν στο νησί χωρίς διαβατήρια ή άδειες διέλευσης των συνόρων. Αυτό το συνοριακό καθεστώς εφαρμόζεται κατά τους καλοκαιρινούς μήνες (μέχρι τις 15 Σεπτεμβρίου) μεταξύ 7 π.μ. και 8 μ.μ..
Μικρό νησί του πολέμου

thumb|right|250px|Το μικρό νησί
Το Μικρό νησί του πολέμου ("σερβικά : Мало ратно острво", "Μάλο ράτνο όστρβο") είναι νησί στον ποταμό Σάβο στις εκβολές του με τον Δούναβη. Αποτελεί τμήμα της πόλεως του Βελιγραδίου και βρίσκεται ανάμεσα στην νότια ακτή του Μεγάλου νησιού του πολέμου και το Νέο Βελιγράδι. Γεωγραφικά ανήκει στο δήμο του Ζέμουν.

Πριν από το δεύτερο παγκόσμιο πόλεμο είχε πολύ πιο εκτεταμένη έκταση από ότι έχει σήμερα. Στο 1948 το έδαφος του χρησιμοποιήθηκε για την επιχωμάτωσει των βάλτων που αργότερα θα γινόταν ο νέος αστικός οικισμός του Νέου Βελιγραδίου.

Σήμερα έχει 300 μέτρα μήκος και πλάτος μόλις 30 μέτρα. Είναι εντελώς καλυμμένο με βλάστηση και δεν είναι προσβάσιμο στο κοινό. Μαζί με το μεγάλο νησί του πόλεμου είναι προστατευόμενος βιότοπος και φυσικό καταφύγιο για την αναπαραγωγή ψαριών και αποδημητικών πτηνών.
Στάδιο Σίλβιο Πιόλα

Το Στάδιο Σίλβιο Πιόλα είναι ένα ποδοσφαιρικό γήπεδο στη Νοβάρα της Ιταλίας και είναι η έδρα της Νοβάρα Κάλτσιο.
Όστρβο

thumb|right|250px|Το Όστρβο στον χάρτη
Το Όστρβο ("σερβικά : Острво") ήταν νησί της Σερβίας στον ποταμό Δούναβη. Ήταν το μεγαλύτερο ποτάμιο νησί της Σερβίας με έκταση 60 τετραγωνικά χιλιόμετρα, 20 χιλιόμετρα μήκος και 3 πλάτος. 

Το νησί βρίσκεται ανατολικά της πρωτεύουσας του Βελιγραδίου, κοντά στο Κόστολατς, είναι δασώδες και αραιοκατοικημένο. Έδωσε το όνομά του στην κοινότητα του Κόστολακ που ονομάζεται Όστροβο. Το όνομα του σημαίνει "νησί". Πλέον είναι χερσόνησος.
Άντα Καλέ

Το Άντα Καλέ που σημαίνει "Νησί φρούριο" ("Τουρκικά : Adakale, Ουγγρικά : Újorsova or Ada Kaleh, Σερβικά και Βουλγαρικά : Адакале") ήταν νησί στον ποταμό Δούναβη και χωριό. Βρισκόταν στα σημερινά σύνορα Σερβίας, Ουγγαρίας και Ρουμανίας και κατοικούνταν από Τούρκους μουσουλμάνους έως το 1970 που βυθίστηκε με την κατασκευή του φράγματος των Σιδηρών πυλών. Ήταν Τουρκικός θύλακας γνωστός ως ελεύθερο λιμάνι και φωλιά λαθρεμπόρων.